./data/phi0474/phi010/phi0474.phi010.perseus-lat2.xml
M. Tullius Cicero
atque				haec, iudices, quae vera dicuntur a				nobis facilius credetis, si cum animis vestris longo intervallo recordari C Gaii Staieni vitam et naturam volueritis; nam perinde ut				opinio est de cuiusque moribus, ita quid ab eo factum aut non factum sit existimari				potest  cum esset egens, sumptuosus, audax, callidus, perfidiosus, et cum domi				suae miserrimus in locis					inanissimis tantum nummorum				positum videret, ad omnem malitiam et fraudem versare mentem suam coepit  'ego					dem iudicibus? mihi ipsi igitur praeter periculum et				infamiam quid quaeretur? nihil excogitem quam ob rem					Oppianicum damnari				necesse sit? quid tandem? — nihil enim est quod non				fieri possit — si quis eum forte casus ex periculo eripuerit, nonne reddendum est?					praecipitantem igitur impellamus' inquit 'et perditum prosternamus '